O blogue do Carlos Callón: Lingua: bicos e labazadas
A pesar da chuvia, onte realizamos a bicada en defensa do galego, cuxo acto central foi na praza do Toural de Compostela. Ademais das demostracións románticas dos alí concentrados, estannos a chegar fotos de diferentes lugares do mundo onde tamén se deron un bico á hora convida como manifestación de amor... tamén á lingua que nos une.
Velaquí un dos vídeos que recolleron o acontecido na xornada:
O galego ben precisa de demostracións de amor, ante tantas labazadas como recibe día si e día tamén. Vexamos, se non, algunhas das últimas novidades de ataque ao noso idioma:
a) as estupideces galegófobas que soltou unha concorrente de Gran Hermano, que orneou, entre outras barbaridades, que lle dá "bajón" escoitar un mozo guapo falando galego (ela o perde!);
b) a decisión dunha concesionaria de aparcadoiros públicos no Concello de Vigo que quixo deixar de entender o galego desde que Alberto Núñez Feijóo entrou na Xunta (antes entendíao) e mesmo denunciou o Concello ante os tribunais para deixar de recibir as comunicacións na lingua de Galiza (se queredes enviarlle unha queixa, podédelo facer desde esta ligazón);
c) a convocatoria por parte da "Academia de la Llingua Asturiana" de exames escritos e orais para que os docentes do Eo-Navia poidan acreditar un ‘Curso de Capaticación en gallego-asturiano’; trátase dunha propositada deturpación do noso idioma ante a que deberían posicionarse a Xunta de Galiza, a Real Academia Galega e o Consello da Cultura Galega.
Etiquetas: A Mesa, CCG, galego estremeiro, galegofobia, lingua, RAG
zeltia 15 de fev de 2011 12:02:00
A iso si lle chamo eu darlle á lingua!
Jorge 15 de fev de 2011 14:56:00
Boas Carlos:
noraboa polo esforzo e a paixón (ben o merece a nosa lingua), malia o tempo, que non acompañaba... iso dá máis mérito axs que alí nos congregamos...
A min non me vai o vídeo, mirade a ver se o subistes ben.
Apertas en nome dxs dous ;-)
Anônimo 16 de fev de 2011 10:47:00
Umha outra ataque ao nosso idioma:
A publicidade dos vídeos da tua web em perfeito castelhano.
Da tua confiança!!
Manuel L. Rodrigues 16 de fev de 2011 12:32:00
Ei... a esa hora estábache eu nun exame, mais os meus bicos foron tamén de amor ao Galego, aínda que dun xeito virtual... Saudiños e avante toda!
Carlos Callón 16 de fev de 2011 13:32:00
Zeltia: E máis que lle daremos todas e todos! ;)
Jorge (xa non es Xurxo?): Grazas por virdes! Corrixín o do vídeo!
Anónimo: Iso non é un ataque, é que a publicidade do sitio de onde tomo o vídeo está en castelán. Eu non teño publicidade no meu blog.
Manuel: Viva! Xa faceres o exame en galego foi tamén outra forma de declarares amor ao idioma! ;)
#hemeroteca #gestacionsubrogada #politica | El presidente del Parlamento neozelandés da el biberón al bebé de otro diputado durante una sesión - Imagen: El Diario / Trevor Mallard*El presidente del Parlamento neozelandés da el biberón al bebé de otro diputado durante una sesión. * Trevor Mallard se ...